**SREDIŠNJI DRŽAVNI URED ZA SREDIŠNJU JAVNU NABAVU**

**Zagreb, Ivana Lučića 8**

**RKP: 47334**

**Matični broj: 02840731**

**OIB: 17683204722**

**Razdjel: 028**

**Glava: 02805**

**Šifra djelatnosti prema NKD-u: 8411**

**Funkcijska klasifikacija: 0133**

**GODIŠNJI IZVJEŠTAJ O IZVRŠENJU FINANCIJSKOG PLANA ZA 2023. GODINU**

Temeljem Pravilnika o polugodišnjem i godišnjem izvještaju o izvršenju proračuna i financijskog plana (Narodne novine broj 85/23) i Uputa za izradu i dostavu godišnjeg izvještaja o izvršenju financijskog plana dostavljenih od Ministarstva financija dostavljamo opći dio, posebni dio, obrazloženje i posebne izvještaje.

**Opći dio**

**PRIHODI**

U razdoblju od 01.01.-31.12.2023. godine ostvareni su ukupni prihodi u iznosu od 972.195,88 eura, što je 10% više u odnosu na isto razdoblje prethodne godine za pokriće rashoda poslovanja.

**RASHODI**

Ukupni rashodi u razdoblju 01.01.-31.12.2023. godine ostvareni su u iznosu od 972.195,88 eura, što je za 10% više u odnosu na isto razdoblje prethodne godine.

**31 Rashodi za zaposlene** – povećanjem osnovice za obračun plaće, te uvođenjem privremenog dodatka na plaće od 01.06.2023. i dodatka na plaću od 01.08.2023. godine povećani su rashodi za plaće državnih službenika i namještenika. Ostali rashodi za zaposlene smanjeni su u odnosu na prethodno razdoblje jer nije bilo isplata otpremnine.

**32 Materijalni rashodi** – su povećani u odnosu na isto razdoblje prethodne godine na stavkama usluga za tekućeg i investicijskog održavanja zbog uvođenja vatrodojavnog sustava u poslovni objekt gdje se ured nalazi.

**41 Rashodi za nabavu neproizvedene dugotrajne imovine** – u 2023. godini kupljena je licenca za sustav elektroničkog uredskog poslovanja, što je utjecalo na značajno povećanje rashoda za nabavu nefinancijske imovne u odnosu na prethodno razdoblje.

Središnji državni ured za središnju javnu nabavu nema primitka niti izdataka od financijske imovine i zaduživanja.

**Posebni dio**

Temeljem članka 23. Zakona o ustrojstvu i djelokrugu tijela državne uprave (Narodne novine, broj 85/2020 i 21/2023) Središnji državni ured za središnju javnu nabavu obavlja upravne i stručne poslove koji se odnose na središnju javnu nabavu za tijela državne uprave, Vladu Republike Hrvatske, urede i stručne službe Vlade Republike Hrvatske, Hrvatski sabor i Ured predsjednika Republike Hrvatske, kao i javne naručitelje uz prethodno donošenje odluke ili zaključka Vlade Republike Hrvatske. Rashodi za plaće, naknade za zaposlene i režijski troškovi izvršeni su prema planu proračuna za 2023. godinu. Planirani troškovi žalbenih postupaka koji su se značajno promijenili od početno planiranih 874.212,00 eura do planiranih 30.000,00 eura u tekućem planu umanjivali su indeks izvršenja materijalnih rashoda. Najpovoljnija opcija za Središnji državni ured da se isti ne ostvare jer to konkretno znači da nisu podnijete žalbe ili su žalbe uspješno otklonjene tj. nisu bile utemeljene.

Sukladno odredbama članka 60. stavka 1. Zakona o proračunu (NN 144/21), Središnji državni ured za središnju javnu nabavu je 15. ožujka 2023. godine izradio prijedlog preraspodjele sredstava planiranih u Državnom proračunu Republike Hrvatske za 2023. godinu i projekcije za 2024. i 2025. godinu, radi osiguranja sredstava za nabavu trajnih licenci za sustav uredskog poslovanja na aktivnost K857002 Informatizacija.

U II. Izmjenama i dopunama DPRH u 2023. godini osigurana su preraspodjelom sredstva za usluge tekuće i investicijskog održavanja zbog za uvođenja vatrodojavnog sustava u poslovni objekt gdje su ured nalazi, te povećanje planirane stavke ostalih rashoda za zaposlene zbog povećanja iznosa regresa i božićnice.

Nakon II. Izmjena i dopuna DPRH u 2023. godini od plana proračuna u iznosu od 1.325.363,00 eura krajem godine u uštede za raspored drugim korisnicima je dano 331.100,00 eura. tako da je tekući plan za 2023. godinu iznosio 994.263,00 eura.

**Posebni izvještaji**

Središnji državni ured za središnju javnu nabavu razdjel 028 nema posebnih izvještaja:

* Izvještaj o zaduživanju na domaćem i stranom tržištu novca i kapitala
* Izvještaj o korištenju sredstava fondova EU
* Izvještaja o danim zajmovima i potraživanjima po danim zajmovima
* Izvještaj o stanju potraživanja i dospjelih obveza, te stanju potencijalnih sudskih sporova
* Izvještaj o danim jamstvima i plaćanja po protestiranim jamstvima